b'\n_START_ARTICLE_\nGjenge\n_START_PARAGRAPH_\nEn gjenge er en skruegang (sporet/rillen p\xc3\xa5 en skrue, mutter, r\xc3\xb8r og lignende) eller l\xc3\xa5sgjenge (n\xc3\xb8klegangen i en l\xc3\xa5s)._NEWLINE_Gjenger kan oppfattes som en lang kile som er viklet rundt en sylindrisk stang (skrue). Gjengene kan vikles begge veier og ha ulik form og stigning. Skruenes m\xc3\xa5l og utforming og st\xc3\xb8rrelse er forskjellig etter m\xc3\xa5leenheten som brukes. _NEWLINE_For eksempel i Europa bruker man normalt metriske m\xc3\xa5l (mm), mens i Nord-Amerika og Storbritannia brukes tommer i stedet. Metriske \xe2\x80\x93 og tomme-gjenger er ikke like, og kan derfor ikke brukes om hverandre. I de seinere \xc3\xa5r har det blitt mer vanlig \xc3\xa5 bruke metriske m\xc3\xa5l b\xc3\xa5de i og utenfor Europa.\n_START_SECTION_\nStandarder\n_START_PARAGRAPH_\nMetriske gjenger m\xc3\xa5les alltid i millimeter. Gjengem\xc3\xa5la starter med en stor M etterfulgt av et tall._NEWLINE_M betyr at gjengene er metriske, tallet viser til stordiameteren._NEWLINE_F.eks. M20 sier at en skrue er 20mm i diameter (ikke hodet)._NEWLINE_Noen ganger kan det kanskje st\xc3\xa5 M20x1,7. Det betyr fortsatt at gjengediameteren er 20mm, men den viser ogs\xc3\xa5 at stigningen(avstanden mellom hver gjenge) er 1,7mm. Hvis ikke stigning er oppgitt s\xc3\xa5 gjelder ISO-standarden p\xc3\xa5 stigning som man finner i gjengetabellen._NEWLINE_Standard vinkel p\xc3\xa5 gjengene er 60\xc2\xb0, mens r\xc3\xb8rgjenger har en vinkel p\xc3\xa5 55\xc2\xb0._NEWLINE_Unified gjenger (tommer) bruker ikke M foran m\xc3\xa5la. Der brukes UNC eller UNF._NEWLINE_UNC betyr grovgjenger, UNF betyr fingjenger.\n_START_SECTION_\nLinks-gjenger\n_START_PARAGRAPH_\nNormalt vil gjengene vikles slik at skruen vil bli skrudd innover ved \xc3\xa5 vri den med klokken._NEWLINE_Av og til brukes imidlertid skruer med \xc2\xabomvendte\xc2\xbb gjenger. Disse skrus mot klokken for \xc3\xa5 skrus innover, og med klokken for utover. Denne typer gjenger blir ofte kalt links-gjenger. Bruken av links-gjenger er begrenset, men de brukes til tider i industrimaskiner/motorer, i situasjoner hvor normal drift med tiden ville skru skruen ut. Links-gjenger brukes f.eks. til \xc3\xa5 feste spindelen i boremaskiner og for \xc3\xa5 feste venstre pedal til kranken p\xc3\xa5 tr\xc3\xa5sykler._NEWLINE_Ordet "Links" kommer av det tyske ordet for "venstre" og et annet navn for gjengetypen er "venstregjenger"._NEWLINE_En del av disse er beskrevet i gjengetabeller'